કહેવાય છે કે,આજના દિવસે જ ભગવાન કૃષ્ણએ ઇન્દ્રના ગર્વનું મર્દન કરી અતિવૃષ્ટિમાંથી વ્રજભૂમિની રક્ષા ખાતર ગોવર્ધન પર્વતને ટચલી આંગળીએ ઉપાડ્યો હતો.એની નીચે લોકો સહિત બધાં પ્રાણીઓ આવી ગયાં અને અતિવૃષ્ટિથી રક્ષણ મળ્યું.આ દિવસથી લોકો ઇન્દ્રને છપ્પન જાતના અન્નકુટ એટલે કે અન્નભોગ ચડાવતાં તેને બદલે ગોવર્ધનને ચડાવવા લાગ્યા.આ સીલસીલો હજી પણ જળવાઇ રહ્યો છે.અત્યારે પણ ઠાકોરજીના મંદિરોમાં વિવિધ વાનગીઓ અને અનેક જાતના શાકભાજીનું અન્નકુટ ભગવાનને ધરવામાં આવે છે.અમુક જગ્યાએ આ અન્નકુટ વિશાળ માત્રામાં હોય છે.તેનો પ્રસાદ પણ આપવામાં આવે છે.